არგენტინის კონფედერაცია
არგენტინის კონფედერაცია (ესპ. Confederación Argentina) — არგენტინის ერთ-ერთი ოფიციალური სახელი, თანახმად არგენტინის კონსტიტუციის 35-ე მუხლისა. ამ სახელს ატარებდა არგენტინის ფედერაციული სახელმწიფო 1835-1862 წლებში. მისი წინა სახელწოდება იყო რიო-დე-ლა-პლატის გაერთიანებული პროვინციები. კონფედერაცია 14 ავტონომიური პროვინციისაგან შედგებოდა. ტერმინი „არგენტინის კონფედერაცია“ ოფიციალურად დაამტკიცა არგენტინის კონსტიტუციის 1853 წლის ვერსიამ.